ສະ​ຫະ​ລັດ ແລະ​ປະ​ເທດ​ພາ​ຄີ ຮຽກ​ຮ້ອງ​ໃຫ້​ບັງ​ຄັບ​ໃຊ້ ການ​ລົງ​ໂທດ ຕໍ່ເກົາຫຼີເໜືອ
ນັບແຕ່ຕົ້ນປີນີ້​ມາ ເກົາຫຼີເໜືອໄດ້ທຳ​ການທົດລອງສອງຄັ້ງ ທີ່​ກ່າວ​ກັນວ່າ ເປັນລູກສອນໄຟໄວກວ່າສຽງ ຍິງລູກສອນໄຟຂີປະນາວຸດຈາກລົດໄຟ 2 ລູກ ແລະຍິງລູກສອນນຳວິຖີ 2 ລູກຈາກເດີ່ນເຮືອບິນແຫ່ງນຶ່ງໃນພຽງຢາງ. 
ສະຫະລັດແລະພັນທະມິດຫຼາຍໆປະເທດ ໃນວັນພະຫັດວານນີ້ໄດ້ອອກຖະແຫຼງການ ຮ່ວມ ປະນາມການຍິງລູກສອນໄຟາຂີປະນາວຸດຂອງເກົາຫຼີເໜືອຫວ່າງມໍ່ໆມານີ້ ແລະ ໄດ້ຮຽກຮ້ອງໃຫ້ຈັດຕັ້ງປະຕິບັດການລົງໂທດຢ່າງຄົບຖ້ວນຂອງສະ ຫະປະຊາຊາດ ເອກອັກຄະລັດຖະທູດສະຫະລັດ ທ່ານນາງລິນດາ ໂທມັສ-ກຣິນຟຽວ ກ່າວ ໂດຍເອີ້ນ ຊື່ຫຍໍ້ຂອງສາທາລະນະລັດ ປະຊາທິປະໄຕ ປະຊາຊົນເກົາຫຼີ ທີ່ເປັນຊື່ທາງການຂອງ ເກົາຫຼີເໜືອນັ້ນວ່າ “ມັນເປັນເລື້ອງສຳຄັນ ທີ່ບັນດາປະເທດສະມາຊິກເອົາບາດກ້າວທີ່ ຈຳເປັນໃນການຈັດຕັ້ງປະຕິບັດ ການລົງໂທດ ໃນຂອບເຂດອຳນາດ ຂອງເຂົາເຈົ້າ ຫຼື ສ່ຽງຕໍ່ການຂຽນເຊັກບໍ່ມີໂຕເລກ ສຳລັບອຳນາດການປົກຄອງຂອງເກົາຫຼີເໜືອໃນການ ສ້າງຄວາມກ້າວໜ້າໃຫ້ແກ່ໂຄງການອາວຸດ ” ທ່ານນາງໄດ້ກ່າວຕໍ່ບັນດານັກຂ່າວ ຢູ່ອົງການສະຫະປະຊາຊາດ ໂດຍຢືນຄຽງຂ້າງ ບັນ ດາຄູ່ຮ່ວມງານ ຈາກ ອາລບາເນຍ ບຣາຊີລ ຝຣັ່ງ ໄອຣ໌ແລນ ຍີ່ປຸ່ນ ແລະສະຫະລັດອາ ຣັບເອເມີເຣັສ ທັງໝົດນີ້ ມີແຕ່ຍີ່ປຸ່ນເທົ່ານັ້ນ ບໍ່ໄດ້ເປັນສະມາຊິກ ສະພາຄວາມໝັ້ນຄົງ ໃນປັດຈຸບັນ ນີ້ເປັນເທືຶ່ອທີສອງໃນຮອບ 10 ມື້ ທີ່ສະພາຄວາມໝັ້ນຄົງໄດ້ພົບປະຊຸມລັບ ເພື່ອຫາລື ”ກ່ຽວກັບການຍິງລູກສອນໄຟຂອງເກົາຫຼືເໜືອ ນັບແຕ່ຕົ້ນປີນີ້ມາ ເກົາຫຼີເໜືອໄດ້ທຳການທົດລອງສອງຄັ້ງ ໃນອັນທີ່ກ່າວກັນວ່າເປັນ ລູກສອນໄຟໄວກວ່າສຽງ ຍິງລູກສອນໄຟຂີປະນາວຸດຈາກລົດໄຟ 2 ລູກ ແລະຍິງລູກ ສອນໄຟນຳວິຖີ 2 ລູກຈາກເດີ່ນເຮືອບິນແຫ່ງນຶ່ງ ໃນພຽງຢາງ